Document ID: /roh_data/filtered/fineweb-2-filterrobots_roh.jsonl.gz/71276

Avant in'emna èn almain 70 persunas najads avant la costa da l'Italia. La bartga da quellas aveva in aviun da la Frontex anc annunzià a la guardia costala taliana, avant ch'ella è sfundrada e cun las persunas. Uss pretendan tschintg stadis mediterans dapli acziuns cunter migraziun illegala.
Dapli surveglianza saja necessari per cumbatter ils traffitgants d'umans en quels cas. Quai ha l'Italia, la Spagna, la Grecia, Malta e Cipra ditg a la conferenza da la Frontex, l'Agentura europeica per ils cunfins. Cumbatter l'immigraziun gidia er d'evitar tragedias sco en l'Italia.